*****ȘCOALA GIMNAZIALĂ NEHOIU***

***LUMEA NOASTRĂ***

**

NUMĂRUL 1 din APRILIE 2013

**

******

******

******

**REVISTA ELEVILOR CLASEI aIII-a**

**Bună dimineața, copilărie!**

**Nu te-am uitat … cum n-am uitat nici gustul cireşelor furate din curțile vecinilor, nici mirosul florilor de câmp din coronițele pe care le împleteai cu meticulozitate, cât era ziua de**

**lungă.**

***LA REALIZAREA REVISTEI AU CONTRIBUIT ELEVII***

***CLASEI aIII-a:***

***CORBU IOANA***

***CRISTIAN ȘTEFAN***

***DESPA VALENTINA***

***ENICĂ VICTOR***

***JARCĂU ALEXANDRA***

***KAIZĂR ALEXANDRU***

***LUNTRARU ELENA***

***MIHAI TEODORA***

***MIHALCEA BOGDAN***

***MORARU ANDREEA***

***POSEA PATRICIA***

***PRUNDEA DARIA***

***PLĂPANĂ DIANA***

***STAN ȘTEFANIA***

***COORDONATOR,***

***ÎNV. GAVRILOIU OTILIA***

PRIMA ZI DE ȘCOALĂ

“Omul, ca să devină om, trebuie format!”

Yan Amos Comenius



***Toamna se întâmplă ca sufletele și mințile atâtor copii să prindă aripi și să zboare tremurătoare spre tărâmul cunoașterii. Este zborul în viață, marele zbor către maturitate, iar aceste aripi sunt atât de firave , încât au nevoie de căldură, dragoste și dăruire din partea celor mari, ca să devină tari și puternice.***





***Așa a început:***



***Ghioceii***

*Andreea Moraru*

*Mititei, gingășei,*

*Drăgălași și frumușei*

*Au ieșit de prin zăpadă*

*Ca să ne dea o dovadă*

*Că ei vestesc primăvara*

*Și-au înflorit în toată țara.*

*Sunt acoperiți cu nea,*

*Sunt frumoși precum o stea,*

*Ne îmbată cu-n miros*

*Care e foarte frumos.*

*Ei le spun la mulți copii:*

*Să-i culeagă orice-ar fi*

*Pentru suflețelul lor,*

*Să-i dăm în dar, mamelor.*

*Bună dimineața, copilărie!*

*Îmi aduc aminte de tine… De genunchii tăi zdreliți, de zâmbetele care*

*inundau efervescent lumea din jur, de curiozitatea ta care te purta către cele mai nebănuite cotloane ale podului bunicilor.*

**



*O hârtie colorată*

*O valoare unicată*

*Multe îți poți cumpăra,*

*Fără ea poți doar visa.*

(bancnota)

Elena Luntraru



***Sărăcia***

Daria Gabriela Prundea

*Au fost odată ca niciodată niște oameni atât de săraci, încât nu aveau mâncare. Ei mâncau fructe din pădure. Aveau un copil pe nume Tudor. Copilul avea 11 luni.*

*A venit noaptea. S-au culcat cu toții. Dimineața, oamenii au luat un coș și au pus copilul în el. Apoi i-au dat drumul pe apă. Ei nu erau răi, dar voiau să ajungă copilul la o familie mai bogată, să îl crească, pentru că ei nu mai puteau.*

*Cu timpul, copilul chiar a ajuns la o familie mai bogată. Ei l-au luat și l-au crescut. Copilul, la 12 ani, a plecat mai departe. El a dat de părinții lui. El nu știa asta, dar părinții l-au recunoscut imediat. Ei i-au spus:*

* *Fiule, ai venit înapoi după atâta timp?*

*Copilul se uita adânc la ei și și-a dat seama că sunt părinții lui. El a spus:*

* *Voi sunteți părinții mei?*

*Ei au răspuns că da.*

*El i-a luat la cealaltă familie a lui. Acolo le-a dat de mâncare. Ei au mâncat pe săturate. Cu timpul, copilul a crescut. S-a căsătorit cu o prințesă. Părinții lui nu au mai trăit niciodată în sărăcie.*

*Și-am încălecat pe-o șa și v-am spus povestea așa.*

**Pisicuța jucăușă**

Teodora Mihai

*O pisică jucăușă*

*Stă la pândă după ușă*

*Și așteaptă să mă joc*

*Cu un ghemotoc, pe loc.*

*Eu o strig,*

*Ea nu răspunde*

*Tot la joacă*

*Îi e gândul,*

*Dar când mama îi dă lapte*

*Ea fuguța vine-ncoace*

*Mănâncă pe săturate*

*Joaca o lasă deoparte*

*Pisicuța mea isteață*

*Are nume de cântăreață: Șakira!*

*Dacă nu ar exista,*

*Picioarele n-ar rezista.*

*O pereche formează ei*

*Însă nu, nu sunt cercei!*

(pantofii)

de Elena Luntraru





***Am muncit și pentru inspecții ne-am pregătit:***



*Cea mai bună prietenă*

*Prietena mea cea mai bună este mama. E cea care mi-a dat viață. Noi ne înțelegem foarte bine. Când greșesc, dânsa mă iartă. Mama e mereu alături de mine. Și eu la fel de dânsa. Ne ajutăm una pe alta. Și-ar da viața pentru mine. Și eu la fel.*

*Mama este pentru mine cel mai sfânt lucru pe pământ. Dânsa mă-ngrijește zi de zi și nu mă lasă niciodată la greu.*

*Eu încerc să fiu o prietenă bună. Îi mulțumesc mamei pentru creșterea, educația și iubirea cu care mă-nconjoară.*

Andreea Moraru





Sirena

Valentina Despa

*O sirenă am văzut*

*Și tare mult mi-a plăcut.*

*Pe o piatră ea stătea*

*Și la prinți se tot gândea.*

*Blondă, c-o coadă aurie*

*Mi-a ieșit în cale mie.*

*Ea sirenă se numea*

*Și în apă locuia.*

**Stop violenței**

Andreea Moraru

Nu mai da cu palma-n el!

Nu vezi că-i un suflețel?

Te-ai întrebat dacă-l doare

Și curaj să zică n-are?

Du-te, hai, cere-i iertare

Pentru greșelile tale!

Curajul stă în tine,

Așa cum se cuvine.

Așa cum l-ai bătut

Iertare i-ai cerut.

Ți-ai cerut iertare

Să nu fie cu supărare

Dar te-ai comportat urât

Și asta nu mi-a plăcut.

Dar acum v-ați împăcat

Și asta e important

Eu te respect

Și îți spun să fii atent

Voi copii nu vă loviți,

Sau pe alții să-i porecliți!



Primăvara

Elena Luntraru

*Primăvara a sosit*

*Și pe noi ne-a veselit,*

*Păsările ciripesc,*

*Vremea caldă o vestesc.*

*Ciripit de păsărele,*

*Glasuri dulci de rândunele*

*Pomii plini de floricele*

*Movilițe și-albăstrele.*

*Martie a trecut în zbor*

*Cu mirosul florilor,*

*Vine Paștele dorit,*

*Cu miel și ou înroșit.*

Cum sărbătorim Paștele

Andreea Moraru

*Sărbătoarea Pascală începe odată cu venirea primăverii. Este o bucurie pentru toți creștinii deoarece sărbătoresc Paștele. Floriile anunță venirea Paștelui. Din duminica Floriilor încep slujbele religioase numite Denii. Credincioșii merg în acea săptămână la Denii pentru a se ruga să li se ierte păcatele pe care le-au făcut.*

*La noi în familie este mare bucurie atunci când Paștele ne bate în prag. Mama pregătește cozonacii, prăjiturile, pasca, ouăle roșii și drobul de miel, conform tradiției. În seara de Înviere mergem toți la biserică pentru a întâmpina Învierea lui Hristos și pentru a lua Lumina cea Sfântă, adusă de preot, cântând: Veniți să primiți lumină! După ce ascultăm slujba cea Sfântă, luăm pască și ne întoarcem acasă. Este obiceiul ca oamenii să se spele pe față cu apă în care pun un ou roșu. Pasca și oul roșu simbolizează Trupul și Sângele lui Hristos.*

*În ziua de Paști luăm masa în familie ciocnind ouă roșii, spunând: Hristos a Înviat! Adevărat a Înviat!*

*Ne bucurăm mult și de darurile aduse de Iepuraș.*



**Pregătiri de Paști în zona Buzăului**

Înv. Gavriloiu Otilia

Potrivit tradiției, în zona Buzăului, se Sfintele Sărbători ale Paștelui, se gătesc bucate specifice: ouă roșii, pască și miel.

Oul a inspirat numeroase legende și basme. Obiceiul colorării lor s-a transmis creștinilor. Românii, întotdeauna inventivi, au înflorit această artă. În folclor circulă legende despre tradiția înroșirii ouălor și de ce au devenit ele simbolul Învierii Domnului. Maica Domnului, care venise să-și plângă fiul răstignit, a pus coșul cu ouă lângă cruce și acestea s-au înroșit de la sângele care picura din rănile lui Iisus. Ouăle roșii ne duc cu gândul la jertfa Mântuitorului nostru, Iisus Hristos.

Încondeierea ouălor reprezintă un obicei străvechi în tradiția românească. La noi, în Muntenia, ouăle se încondeiază în Joia Mare.

Ouăle încondeiate reprezintă un meșteșug popular. În ornamentația lor se folosesc diferite simboluri: soarele, luna, crucea, plante, animale, obiecte casnice… Motivele ornamentației ouălor încondeiate sunt numeroase și traduc cel mai bine preocupările și credințele celor care le realizează. Fiecare motiv se prezintă în mai multe variante, care se diferențiază în funcție de localitate. Simbolul creștinătății românești este crucea. În Muntenia numărul culorilor folosite nu este prea mare. De acest lucru se ocupă numai femeile.

Tehnica încondeierii este foarte simplă: ouăle se spală, se fierb și apoi începe decorarea: se trasează primele simboluri. Oul este încondeiat cu ajutorul condeiului. Condeiul este un obiect din lemn, cu un capăt metalic prin care se trece un fir de păr de cal. Acesta ajută ca modelul lăsat pe ou să fie foarte subțire. Ceara, curată, de albine, trebuie să fie fierbinte. După trasarea primelor simboluri, oul se scaldă în cea mai deschisă culoare dintre cele alese (galben, de exemplu). Când coaja capătă o culoare frumoasă, se continuă încondeierea cu alte simboluri. Oul este scăldat în portocaliu, roșu, verde, albastru, negru. Depinde foarte mult de modelul pe care îl dorește fiecare. Aceasta este o artă migăloasă, care a cunoscut mai multe modalități de realizare.

Pentru încondeiere, de cele mai multe ori, se folosește doar roșu. Modelul e trasat direct pe coaja oului și apoi scăldat în vopsea roșie. După ce s-a colorat, oul e ușor încălzit, iar ceara se șterge cu o cârpă moale. Muntencele realizează ouă încondeiate de o rară frumusețe. Totul cere multă răbdare, dar și talent.

În alte zone există obiceiul ca înainte de a fi încondeiat, oul să fie golit de conținut. În zona Buzăului, nu prea există acest obicei.

Specific zonei noastre este și oul decorat cu frunze și vopsit cu ajutorul ciorapului. Frunza este strânsă bine cu ajutorul ciorapului și apoi, oul este scufundat în vopsea. Când este vopsit, locul în care a fost frunza este alb, iar restul oului ia culoarea dorită.

La final ouăle sunt unse cu un șervețel înmuiat în ulei, pentru a căpăta luciul dorit.

Pentru a păstra tradiția, am considerat că e necesar ca și copiii să învețe de mici această artă. Am făcut rost de tot ce aveam nevoie și am început lucrul. Copiii erau foarte curioși. Fiecare a adus câte un ou fiert și ne-am apucat de treabă. Au lucrat cu multă bucurie. Rezultatul a fost deosebit. Au plecat de la școală încântați și convinși că vor încerca și acasă, cu ajutorul părinților.

Toți românii se pregătesc pentru ziua de Paști. Obiceiul spune ca în ziua de Paști să te înnoiești cu ceva, pentru că este o sărbătoare aleasă. În noaptea de Înviere oamenii se îmbracă frumos și pășesc smeriți, cu coșul plin cu cozonac și împodobit cu ouă încondeiate spre Sfânta Biserică. Simți o imensă bucurie sufletească atunci când coșurile se adună, unul lângă altul și care mai de care e mai încărcat. Tot în coșuri se află și pască.

Pasca se face în Sâmbăta Mare. Se împletește aluatul cu brânză dulce. Pasca are formă rotundă. Se întinde o parte din blat (în formă rotundă), se așază în tavă, pe margine se așază un spic împletit, iar pasca în interior se umple cu brânză dulce de vaci cu ou și smântână. Totul este împletit și frumos așezat. Deasupra se unge cu ou, pentru a-i da luciu. Din același aluat se fac și cozonacii.

Pentru creștini, [Sfintele Paști](http://www.crestinortodox.ro/paste/) reprezintă o trecere de la moarte la viață. Prin Paști, noi, creștinii, prăznuim moartea și Învierea lui Iisus Hristos. Profetul Isaia, vorbind despre patima Domnului spune: ,,*ca un miel spre junghiere s-a adus...“* (Isaia 53, 7). Deci, pentru creștini, Hristos devine Mielul care Se jertfește pentru mântuirea neamului omenesc.

Mielul jertfit și mâncat de evrei când serbau [Paștile](http://www.crestinortodox.ro/paste/sfintele-pasti/pastele-eveniment-mormantului-71133.html), era o prefigurare a Mielului lui Dumnezeu care ridica păcatele lumii (Ieșirea 12, 46) și se oferă ca hrană pentru viața veșnică.

Sfântul Apostol Pavel ne îndeamnă să serbăm Paștile într-o nouă perspectivă: ,,*Iată Hristos, Paștile nostru, S-a jertfit pentru noi; să prăznuim, deci, nu cu aluatul cel vechi, nici cu aluatul răutății și al vicleșugului, ci cu azimile curăției și ale adevărului"* (I Cor. 5, 7-8).

Mielul pascal își găsește explicația prin aceea că la ieșirea evreilor din robia egipteană, aceștia au făcut o jertfă animală. Sacrificarea mielului pascal a prefigurat jertfa Mântuitorului la Golgota, iar credincioșii creștini au preluat gestul sacrificiului. Mielul e gătit de gospodine în diferite moduri: borș de miel cu leuștean crud, drob de miel și friptură la cuptor cu usturoi verde.

Toate aceste bunătăți se găsesc pe masa creștinilor în ziua de Paști.

Iepurașul de Paști

Ioana Corbu

Iepurașul a venit

Toți copiii i-a găsit.

Încet, încet el a intrat

Și cadouri a lăsat.

Când copiii s-au trezit

Cadouri multe au găsit

Cu toții s-au bucurat

Și în cor ei au cântat.

Hristos a înviat!

Adevărat a înviat!







**Păsărelele**

**Andreea Moraru**

***Turturica a venit***

***Rândunica a sosit***

***Și s-au dus la cuibul lor***

***Cu puișorii în zbor.***

***Copiii în sus privesc***

***Și acum se veselesc***

***Căci păsările au venit***

***Și natura s-a trezit.***

Violența

Oana Corbu

Era o zi plină de soare

Când, într-un parc din Satul Mare

Doi copilași s-au întâlnit

Și multe și-au mai povestit.

În timp ce ei vorbeau neîncetat

Au văzut un tobogan aflat

Într-un colțișor de flori

Plin de bondari călători.

Pe dată ei au alergat

Spre colțișorul înflorat.

Și s-au certat neîncetat

Și s-au bătut și s-au călcat

Până ce unul a strigat:

- De ce ne batem, ne certăm

Când putem să ne-mpăcăm?

Hai toboganul să-l împărțim

Și de acum cuminți să fim!

Pe tobogan ei s-au urcat

Și de atunci deloc nu s-au certat

Și toată ziulica s-au jucat.

Primăvara

Elena Luntraru

Soarele se dezmorțește

Vremea iar se încălzește

Animalele prind viață

Peste tot numai verdeață.

Primăvara-i înzestrată

C-o putere minunată

Ea poate duce la viață

Natura ce-a fost sub gheață.

A venit iar primăvara

Parfumând întreaga țară

În crâng iarăși a-nflorit

Ghiocelul cel vestit.

Toți sunt veseli și voioși

Toți sunt foarte bucuroși

Primăvara a sosit

Și totul a înflorit.



Toate drepturile rezervate

Cuprins

Să facem cunoștință cu elevii clasei …………………………………………………………....pag. 2

Prima zi de școală ……………………………………………………………………….……...pag. 3

***Ghioceii*** -Andreea Moraru, ***Ghicitoare -*** Elena Luntraru………….…………………………....pag. 4

***Pisicuța jucăușă*** – Teodora Mihai, ***Sărăcia*** – Daria Prundea, ***Ghicitoare*** – Elena Luntraru ….pag. 5

***Cea mai bună prietenă*** – Andreea Moraru ……………………………………………………..pag. 6

***Sirena*** – Valentina Despa, ***Stop violenței*** – Andreea Moraru, ***Primăvara*** – Elena Luntraru…….pag. 7

***Cum sărbătorim Paștile*** - Andreea Moraru ……………………………………………………..pag. 8

***Pregătiri de Paști în zona Buzăului*** - Înv. Gavriloiu Otilia ……………………………………..pag. 9

***Iepurașul de Paști*** - Oana Corbu …………………………………………….………………….pag. 10

***Violența*** - Oana Corbu, ***Păsărelele -*** Andreea Moraru, ***Primăvara*** - Elena Luntraru …………..pag 12